CRC โบรกชี้กำไร Q4 นิวไฮของปี รับไฮซีซั่นธุรกิจ จับตาปีนี้โตทะลักแตะ 6 พันลบ.
CRC โบรกชี้กำไรไตรมาส 4 นิวไฮของปี รับไฮซีซั่นธุรกิจ จับตาดันทั้งปีนี้แตะ 6 พันล้าน โตทะลักเฉียด 100 เท่าตัว แนะซื้อเป้า 48 บาท  
CRC โบรกชี้กำไร Q4/65 นิวไฮของปี รับไฮซีซั่นธุรกิจ จับตาปีนี้โตทะลักแตะ 6 พันลบ. แนะซื้อเป้า 48 บาท  
21 พ.ย. 2565

บล.โนมูระ พัฒนสิน ระบุในบทวิเคราะห์วันนี้ (21 พ.ย.65) ว่า บริษัท เซ็นทรัล รีเทล คอร์ปอเรชั่น จำกัด (มหาชน) หรือ CRC แนะนำราคาเป้าหมาย 48 บาท เป็นหุ้นใหญ่ในกลุ่มฯที่มีการกระจายของรายได้ทั้งไทย, เวียดนาม, ยุโรป และสินค้าที่กระจายตัว (ก่อสร้าง, เครื่องใช้ไฟฟ้า, แฟชั่น, อาหาร ฯลฯ) ซึ่งมีโอกาสต่อยอดจาก Ecosystem ในเชิงออนไลน์ที่ดี
ส่วนแนวโน้มกำไรดูเด่นทั้งระดับไตรมาสและรายปี โดยคาดกำไรไตรมาส 4/2565 ทำจุดสูงสุดของปี ตามการท่องเที่ยว กิจกรรมทางเศรษฐกิจที่ฟื้นตัว และเป็นไฮซีซั่นของธุรกิจ มองกำไรปี 2565 ที่ 6.0 พันล้านบาท โต 9,937% เทียบช่วงเดียวกันของปีก่อน และปี 2566 ที่ 8.5 พันล้านบาท โต 42% เทียบช่วงเดียวกันของปีก่อน
ด้านราคาหุ้นยังเป็นจุดซื้อที่ดีจากแนวโน้มกำไรฟื้นเร็ว และซื้อขายบน PER23F ที่ 30 เท่า นอกจากนี้คาดได้ปัจจัยบวกมาตรการ “ช้อปดีมีคืน” วงเงิน 4 หมื่นบาท มากกว่าตลาดคาด 3 หมื่นบาทแบบปกติ โดยเพิ่ม 1 หมื่นบาท ใบกำกับภาษีอิเล็กทรอนิกส์ ซึ่งเตรียมเข้า ครม. 29 พ.ย. 2565